**Programul naţional de transplant de organe, ţesuturi şi celule de origine umană**

**Activităţi:**

* asigurarea medicamentelor specifice necesare tratamentului în ambulatoriu al stării posttransplant pentru pacienţii transplantaţi;
* asigurarea medicamentelor specifice (imunoglobulină antihepatitică B) pentru tratamentul recidivei hepatitei cronice la pacienţii cu transplant hepatic.

**Criterii de eligibilitate:**

a) bolnavi cărora li s-a efectuat transplant şi necesită tratament posttransplant;

b) bolnavi cu transplant hepatic infectaţi cu VHB.

**Indicatori de evaluare:**

**1) indicatori fizici:**

a) număr de bolnavi trataţi pentru stare posttransplant: 3.060;

b) număr de bolnavi cu transplant hepatic trataţi pentru recidiva hepatitei cronice: 200;

**2) indicatori de eficienţă:**

a) cost mediu/bolnav tratat pentru stare posttransplant/an: 20.913,73 lei;

b) cost mediu/bolnav cu transplant hepatic tratat pentru recidiva hepatitei cronice: 26.000 lei.

**Natura cheltuielilor programului:**

a) cheltuieli pentru medicamente specifice tratamentului stării posttransplant;

b) cheltuieli pentru medicamente specifice (imunoglobulină antihepatitică B) tratamentului recidivei hepatitei cronice la pacienţii cu transplant hepatic.

**Unităţi care derulează programul:**

1. Tratamentul în ambulatoriu al stării posttransplant pentru pacienţii transplantaţi:

* farmacii cu circuit deschis, aflate în relaţie contractuală cu casele de asigurări de sănătate.

2. Tratamentul recidivei hepatitei cronice la pacienţii cu transplant hepatic:

* Institutul Clinic Fundeni.

**Coordonator national desemnat in vederea coordonarii tehnice si metodologice pentru implementarea programului:**

* Dr. Dan Adrian Luscalov – Institutul Clinic de Urologie si Transplant Renal Cluj